|  |
| --- |
| **AKTI OPĆINSKE NAČELNICE:** |
|  |
| 1. Plan prijma u službu za 2020. godinu 1  |
| 2. Odluka o davanju prethodne suglasnosti 2  |
| 3. Odluka o dodjeli sredstava 3 |

|  |
| --- |
| **AKTI OPĆINSKOG VIJEĆA:** |
|  |
| 1. Izmjene i dopune Poslovnika Općinskog vijeća Općine Gračac 5  |
| 2. Izmjene i dopune Statuta Općine Gračac 6  |
| 3. Program **javnih potreba za obavljanje djelatnosti HGSS, Stanice Zadar** **za 2020. godinu 8** |
| 4. Zaključak 10  |
| 5. Odluka o davanju prethodne suglasnosti na prijedlog Statuta Knjižnice i čitaonice Gračac 11 |
| 6. Odluka o izboru potpredsjednice Općinskog vijeća 12 |

|  |
| --- |
| **AKT RAZVOJNE AGENCIJE OPĆINE GRAČAC:** |
|  |
| 1. Statut Razvojne agencije Općine Gračac 13  |

**OPĆINSKA NAČELNICA**

**KLASA: 112-01/19-01/2**

**Urbroj: 2198/31-01-20-2**

**GRAČAC 10. siječnja 2020.**

 Temeljem članka 9. i 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 3/18, 112/19) i čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18), na prijedlog pročelnice Jedinstvenog upravnog odjela Općine Gračac, općinska načelnica Općine Gračac utvrđuje i donosi

**Plan prijma u službu za 2020. godinu**

**Članak 1.**

Utvrđuje se i donosi Plan prijma u službu službenika i namještenika u Jedinstveni upravni odjel Općine Gračac u 2020. godini.

**Članak 2.**

Broj ustrojenih radnih mjesta, stvarno stanje popunjenosti radnih mjesta u Jedinstvenom upravnom odjelu Općine Gračac, broj službenika i namještenika koje je potrebno zaposliti na neodređeno vrijeme, planirani broj vježbenika odgovarajuće stručne spreme i struke, stvarno stanje popunjenosti pripadnika nacionalne manjine, broj pripadnika nacionalne manjine koje se planira zaposliti, iskazani su u tablici za 2020. godinu kako slijedi:

|  |  |
| --- | --- |
| Broj ustrojenih radnih mjestau Jedinstvenom upravnom odjelu | 13 |
| Stvarno stanje popunjenosti radnih mjesta | 8 neodređeno0 određeno UKUPNO 8 |
| Broj službenika i namještenika koje je potrebno zaposliti na neodređeno vrijeme u 2020. godini | 0 |
| Stvarno stanje popunjenosti pripadnika srpske nacionalne manjine | 2 neodređenoUKUPNO 2 |
| Broj pripadnika srpske nacionalne manjine koje se planira zaposliti na neodređeno vrijeme radi ostvarivanja zastupljenosti  | 0 |
| Broj vježbenika koji se planira zaposliti | 0 |
| SVEUKUPNO SE PLANIRA ZAPOSLITI SLUŽBENIKA I NAMJEŠTENIKA:  | **0** |

 **Članak 3.**

 Ovaj Plan stupa na snagu danom donošenja, a objavit će se u „Službenom glasniku Općine Gračac“.

 **OPĆINSKA NAČELNICA:**

 **Nataša Turbić, prof.**

**OPĆINSKA NAČELNICA**

**KLASA: 012-03/20-01/1**

**URBROJ: 2198/31-01-20-2**

**U Gračacu, 13. siječnja 2020. g.**

 Na temelju odredbe članka 54. st. 1. Zakona o ustanovama („Narodne novine“ broj 76/93, 29/97, 47/99, 127/19), članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18) te čl. 2. st. 3. Odluke o osnivanju Razvojne agencije Općine Gračac („Službeni glasnik Općine Gračac“ 3/19), općinska načelnica Općine Gračac donosi

**Odluku o davanju prethodne suglasnosti**

**Članak 1.**

 Daje se prethodna suglasnost na prijedlog Statuta Razvojne agencije Općine Gračac od 13. siječnja 2020. godine.

**Članak 2.**

Ova Odluka stupa na snagu danom donošenja.

 **OPĆINSKA NAČELNICA:**

 **Nataša Turbić, prof.**

**OPĆINSKA NAČELNICA**

**KLASA: 402-07/20-01/4**

**URBROJ: 2198/31-01-20-1**

**Gračac, 9. siječnja 2020.**

Temeljem čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18), čl. 6. st. 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15) te čl. 16. Pravilnika o financiranju javnih potreba Općine Gračac («Službeni glasnik Općine Gračac» 5/15, 1/16, 6/19), donosim

**Odluku o dodjeli sredstava**

**Članak 1.**

 Ovom Odlukom Općinskom društvu Crvenog križa Gračac za 2020. godinu odobrava se izravna dodjela sredstava iz Proračuna Općine Gračac za 2020. godinu u iznosu od 252.172,00 kuna.

 Dodjela sredstava izravnim putem odobrava se Općinskom društvu Crvenog križa Gračac kao udruzi kojoj su zakonom dodijeljene određene javne ovlasti (Zakon o hrvatskom Crvenom križu (“Narodne novine” 71/10) te koja ima isključivu nadležnost i operativnu sposobnost u području djelovanja odnosno području Općine Gračac, za koje se financijska sredstva dodjeljuju, a na kojem se financirane aktivnosti provode.

**Članak 2.**

 Sukladno Proračunu Općine Gračac za 2020. godinu («Službeni glasnik Općine Gračac» 8/19) sredstva su planirana za aktivnosti i projekte:

1. Financiranje redovne djelatnosti:

- tekuće donacije u iznosu od 90.000,00 kuna

2. Projekt „Mobilnog tima“:

- tekuće donacije- sufinanciranje u iznosu od 162.172,00 kuna,

**Članak 3.**

 S udrugom iz čl. 1. ove Odluke kao korisnikom financijskih sredstava sklopit će se ugovori o izravnoj dodjeli sredstava s odredbama o dinamici i načinu isplate, nadzoru financiranja, izvršavanja i izvještavanja te ostalim potrebnim sadržajem međusobnih prava i obveza davatelja i korisnika.

**Članak 4.**

 Ova Odluka stupa na snagu danom donošenja, a objavit će se u „Službenom glasniku Općine Gračac“.

 **OPĆINSKA NAČELNICA:**

 **Nataša Turbić, prof.**

**OPĆINSKO VIJEĆE**

**KLASA: 021-01/18-01/1**

**URBROJ: 2198/31-02-20-2**

**Gračac, 26. veljače 2020. g.**

 Na temelju članka 33. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) te članka 32. i 41. Statuta Općine Gračac („Službeni glasnik Zadarske županije“ 11/13, „Službeni glasnik Općine Gračac“ 1/18) Općinsko vijeće Općine Gračac na svojoj 20. sjednici održanoj 26. veljače 2020. godine donosi

# IZMJENE I DOPUNE

# POSLOVNIKA OPĆINSKOG VIJEĆA

# OPĆINE GRAČAC

**Članak 1.**

 U Poslovniku Općinskog vijeća Općine Gračac („Službeni glasnik Zadarske županije“ 9/10, 11/13, „Službeni glasnik Općine Gračac“ 1/18) članku 43. stavku 3. riječ „središnjeg“ se briše.

**Članak 2.**

 U članku 55. stavku 5. riječ „središnjeg“ se briše.

**Članak 3.**

 Ove Izmjene i dopune Poslovnika Općinskog vijeća Općine Gračac stupaju na snagu osmog dana nakon objave u „Službenom glasniku Općine Gračac“.

 **PREDSJEDNIK:**

 **Tadija Šišić, dipl. iur.**

**OPĆINSKO VIJEĆE**

**KLASA: 012-03/18-01/1**

**URBROJ: 2198/31-02-20-2**

**Gračac, 26. veljače 2020. g.**

 Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) te članka 32. i 108. Statuta Općine Gračac („Službeni glasnik Zadarske županije“ 11/13, „Službeni glasnik Općine Gračac“ 1/18), Općinsko vijeće Općine Gračac na svojoj 20. sjednici održanoj 26. veljače 2020. godine donosi

# IZMJENE I DOPUNE

# STATUTA OPĆINE GRAČAC

**Članak 1.**

 U Statutu Općine Gračac („Službeni glasnik Zadarske županije“ 11/13, „Službeni glasnik Općine Gračac“ 1/18), u članku 21. stavku 1. riječ „središnjem“ briše se.

 U članku 21. stavku 2. riječ „središnje“ briše se.

**Članak 2.**

 U članku 25. riječ „središnje“ briše se.

**Članak 3.**

 U članku 34. st. 2. riječi: „predstojniku ureda državne uprave u županiji“ zamjenjuju se riječima: „nadležnom tijelu državne uprave u čijem je djelokrugu opći akt“.

**Članak 4.**

 U članku 47. stavku 3. podstavku 25. riječi: „odnosno poslova državne uprave, ako su preneseni Općini“ brišu se.

 U podstavku 26. riječi: „i poslovima državne uprave“ brišu se.

**Članak 5.**

 U članku 48. iza stavka 1. dodaje se stavak 2. koji glasi:

„Općinski načelnik odgovoran je za zakonito i pravilno obavljanje povjerenih poslova državne uprave tijelu državne uprave nadležnom za upravni nadzor u odgovarajućem upravnom području.“

**Članak 6.**

U članku 50. stavku 1. podstavku 1. riječi „predstojnika ureda državne uprave u Zadarskoj županiji“ zamjenjuju se riječima „nadležno tijelo državne uprave u čijem djelokrugu je opći akt“.

**Članak 7.**

U članku 63. stavku 1. riječi „obavljanje poslova državne uprave koji su zakonom prenijeti na Općinu“ zamjenjuju se riječima „povjerenih poslova državne uprave“.

**Članak 8.**

U članku 100. riječ „središnja“ briše se.

**Članak 9.**

U članku 101. riječi „obavlja Ured državne uprave u Zadarskoj županiji i nadležna središnja“ zamjenjuju se riječima „obavljaju nadležna“.

**Članak 10.**

 Ove Izmjene i dopune Statuta Općine Gračac stupaju na snagu osmog dana nakon objave u „Službenom glasniku Općine Gračac“.

 **PREDSJEDNIK:**

 **Tadija Šišić, dipl. iur.**

**OPĆINSKO VIJEĆE**

**KLASA: 810-03/20-01/1**

**URBROJ: 2198/31-02-20-1**

**GRAČAC, 26. veljače 2020. godine**

Na temelju članka 18. stavak 1. i 2. Zakona o Hrvatskoj gorskoj službi spašavanja („Narodne novine“ broj 79/06, 110/15) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18), Općinsko vijeće Općine Gračac na svojoj 20. sjednici, održanoj 26. veljače 2020. godine, donosi

**PROGRAM**

**javnih potreba za obavljanje djelatnosti** **HGSS, Stanice Zadar, za 2020. godinu**

**I.**

Programom javnih potreba za obavljanje djelatnosti Hrvatske gorske službe spašavanja, Stanice Zadar za 2020. godinu (u daljnjem tekstu: Program) donosi se raspored sredstava iz Proračuna Općine Gračac za 2020. godinu za obavljanje djelatnosti Hrvatske gorske službe spašavanja, Stanice Zadar koja djeluje i na području Općine Gračac.

**II.**

Općina Gračac utvrđuje postojanje zajedničkog interesa s Hrvatskom gorskom službom spašavanja, Stanicom Zadar koji se očituje u izgradnji svih sastavnica sustava civilne zaštite, a posebno u spašavanju i zaštiti ljudskih života u planinama i na nepristupačnim područjima kao i u drugim izvanrednim okolnostima koje mogu nastupiti na području Općine Gračac kada treba primijeniti specifična stručna znanja i tehničku opremu koja se koristi za spašavanje u planinama.

**III.**

Financijska sredstva za realizaciju javne potrebe iz točke I. ovog Programa osigurana su u Proračunu Općine Gračac za 2020. godinu na aktivnosti A100026 Financiranje rada HGSS-a stanice Zadar, u iznosu od 8.000,00 kuna .

**IV.**

Sredstva iz točke III. ovog Programa, koja će se utrošiti za obavljanje redovne djelatnosti, bit će isplaćena jednokratno, najkasnije do 31. prosinca 2020. godine.

**V.**

Hrvatska gorska služba spašavanja, Stanica Zadar dužna je podnijeti godišnje financijsko izvješće o ostvarenju Programa te utrošenim sredstvima iz točke III. ovog Programa u roku od 60 dana od isteka poslovne godine.

**VI.**

Ovaj Program stupa na snagu osmog dana nakon objave u „Službenom glasniku Općine Gračac“.

 **PREDSJEDNIK:**

 **Tadija Šišić, dipl. iur.**

**OPĆINSKO VIJEĆE**

**KLASA: 021-01/20-01/1**

**URBROJ: 2198/31-02-20-4**

**U Gračacu, 26. veljače 2020. g.**

 Temeljem članka 79. Zakona o lokalnim izborima („Narodne novine“, broj 144/12, 121/16, 98/19) i čl. 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18), Općinsko vijeće Općine Gračac na 20. sjednici održanoj 26. veljače 2020. godine, donosi

**Z A K L J U Č A K**

1. Prima se na znanje Izvješće Mandatne komisije o prestanku mandata vijećnice.

2. Na temelju Izvješća iz točke 1. ovog Zaključka utvrđuje se da su ispunjeni zakonom predviđeni uvjeti za prestanak mandata vijećnice Kate Brčina 1. siječnja 2020. godine te početak mandata Dajane Šušnja Jasenko, kao zamjenice vijećnice, 4. veljače 2020. godine.

3. Ovaj Zaključak objavit će se u „Službenom glasniku Općine Gračac“.

**PREDSJEDNIK:**

**Tadija Šišić, dipl. iur.**

**OPĆINSKO VIJEĆE**

**KLASA: 012-03/20-01/2**

**URBROJ: 2198/31-02-20-2**

**Gračac, 26. veljače 2020. g.**

Na temelju odredbe članka 54. st. 1. Zakona o ustanovama („Narodne novine“ broj 76/93, 29/97, 47/99, 127/19), članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18), Općinsko vijeće Općine Gračac na svojoj 20. sjednici održanoj 26. veljače 2020. g. donosi

 **Odluku o davanju prethodne suglasnosti**

**na prijedlog Statuta Knjižnice i čitaonice Gračac**

**Članak 1.**

Knjižnici i čitaonici Gračac daje se prethodna suglasnost na prijedlog Statuta Knjižnice i čitaonice Gračac, Broj 1/2020 od 4. veljače 2020. godine.

**Članak 2.**

 Ova Odluka stupa na snagu danom donošenja, a objavit će se u „Službenom glasniku Općine Gračac“.

 **PREDSJEDNIK:**

**Tadija Šišić, dipl. iur.**

**OPĆINSKO VIJEĆE**

**KLASA: 021-05/20-01/2**

**URBROJ: 2198/31-02-20-1**

**Gračac, 26. veljače 2020.g.**

Temeljem čl. 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18) te čl. 10. Poslovnika Općinskog vijeća Općine Gračac («Službeni glasnik Zadarske županije» 9/10, 11/13, „Službeni glasnik Općine Gračac“ 1/18), na svojoj 20. sjednici održanoj 26. veljače 2020. godine, Općinsko vijeće Općine Gračac donosi

**Odluku o izboru**

**potpredsjednice Općinskog vijeća**

**Članak 1.**

 Za potpredsjednicu Općinskog vijeća Općine Gračac izabrana je Ružica Tulumović.

**Članak 2.**

 Ova Odluka stupa na snagu danom donošenja, a objavit će se u «Službenom glasniku Općine Gračac».

 **PREDSJEDNIK:**

 **Tadija Šišić, dipl. iur.**

**RAZVOJNA AGENCIJA OPĆINE GRAČAC**

**U Gračacu, 14. siječnja 2020. godine**

Na temelju članka 53. i 54. Zakona o ustanovama („Narodne novine“ broj 76/93, 29/97, 47/99, 127/19) čl. 6. i 20. st. 2. Odluke o osnivanju Razvojne agencije Općine Gračac („Službeni glasnik Općine Gračac“ 3/19), Upravno vijeće Razvojne agencije Općine Gračac, uz prethodnu suglasnost općinske načelnice KLASA:012-03/20-01/1, URBROJ:2198/31-01-20-2 od 13. siječnja 2020. godne, na svojoj 4. sjednici, održanoj 14. siječnja 2020. godine, donosi

**S T A T U T**

 **Razvojne agencije Općine Gračac**

**OPĆE ODREDBE**

 **Članak 1.**

Ovim Statutom uređuje se ustrojstvo, ovlasti i način odlučivanja pojedinih tijela, te druga pitanja od značenja za obavljanje djelatnosti i poslovanje javne ustanove Razvojne agencije Općine Gračac (u daljnjem tekstu: Agencije).

Izrazi u ovom Statutu koji imaju rodno značenje odnose se jednako na muški i ženski rod.

 **Članak 2.**

 Razvojna agencija Općine Gračac osnovana je Odlukom o osnivanju Razvojne agencije Općine Gračac od 9. travnja 2019. godine („Službeni glasnik Općine Gračac“ 3/19), kao javna ustanova.

Osnivač Agencije je Općina Gračac, OIB: 46944306133 Park sv. Jurja 1, 23 440 Gračac.

Osnivačka prava u ime Općine Gračac obavlja općinska načelnica Općine Gračac.

 **Članak 3.**

Agencija je samostalna u obavljanju svoje djelatnosti i poslovanju sukladno Zakonu, Odluci o osnivanju Razvojne agencije Općine Gračac, ovom Statutu i drugim općim aktima Agencije.

 **Članak 4.**

Agencija u pravnom prometu odgovara cijelom svojom imovinom, a Osnivač odgovara solidarno i neograničeno za obveze Agencije.

 **Članak 5.**

 U pravnom prometu Agencija koristi pečat i štambilj.

 Pečat je okruglog oblika promjera 30 mm u kojem je uz unutarnji rub tekst: „RAZVOJNA AGENCIJA OPĆINE GRAČAC“, a u sredini vodoravno „Gračac“.

 Štambilj je četvrtastog oblika, širine 18 mm i dužine 47 mm, s upisanim punim nazivom i sjedištem Agencije.

**NAZIV I SJEDIŠTE AGENCIJE**

 **Članak 6.**

Naziv Agencije je Razvojna agencija Općine Gračac.

Sjedište Agencije je u Gračacu, Nikole Tesle 37.

 **Članak 7.**

Djelatnost Agencije je:

- pružanje tehničke pomoć lokalnim vlastima u izradi projektnih prijedloga za

 financiranje kroz nacionalne i EU fondove,

- koordinacija izrade strategije razvoja jedinica lokalne samouprave,

- koordinacija izrade akcijskih planova za provedbu strategije razvoja jedinica lokalne

 samouprave,

- praćenje provedbe strategije razvoja jedinice lokalne samouprave,

- poticanje pripreme razvojnih projekata na području jedinica lokalne samouprave,

- sudjelovanje u izradi razvojnih projekata i strateških projekata regionalnog razvoja

 statističke regije,

- suradnja s drugim lokalnim razvojnim agencijama i regionalnim koordinatorima radi

 stvaranja i provedbe zajedničkih projekata,

- sudjelovanje u provedbi programa Ministarstva i drugih središnjih tijela državne

 uprave,

- nadzor i evaluacija nad provedbom projekata,

- izrada studija izvodljivosti, poslovnih planova i investicijskih studija,

- informiranje o otvorenim natječajima, pružanje pomoći pri apliciranju na natječaje,

 priprema i izrada dokumentacije, programa i projekata koji se radi njegova

 financiranja ili sufinanciranja prijavljuju na raspisane natječaje državnih tijela,

 fondova i drugih institucija, za potrebe Osnivača, njegovih proračunskih i

 izvanproračunskih korisnika te njihovih projektnih partnera,

- poticanje ulaganja u malo gospodarstvo,

- informiranje poduzetnika o mjerama poticanja i razvoja malog i srednjeg

 gospodarstva, turizma i poljoprivrede,

- obrada i rješavanje predmeta za Osnivača, koji su izravno ili neizravno vezani za

 razvoj gospodarstva na području Općine Gračac,

- druge djelatnosti koje su u funkciji razvoja gospodarstva, turizma i

 poljoprivrede na području Općine Gračac,

- distribucija tiska,

- djelatnost javnog informiranja,

- djelatnost elektroničkih komunikacijskih mreža i usluga,

- djelatnost pružanja audio i/ili audiovizualnih medijskih usluga,

- komplementarne djelatnosti audiovizualnim djelatnostima,

- priprema i organizacija te javno izvođenje dramskih, glazbeno-scenskih, lutkarskih i

 drugih scenskim djela (scenska i glazbeno-scenska djela),

- organiziranje savjetovanja, kongresa, seminara, tečajeva i zabavnih manifestacija,

- savjetovanje u vezi s poslovanjem i upravljanjem,

- Računovodstveni poslovi.

**TIJELA AGENCIJE**

**Članak 8.**

Tijela Agencije su:

1. Upravno vijeće
2. Ravnatelj

**UPRAVNO VIJEĆE**

**Članak 9.**

Upravno vijeće upravlja Agencijom.

 Upravno vijeće ima tri člana koje imenuje općinska načelnica.

 Upravno vijeće ima predsjednika kojeg biraju svi članovi između sebe na konstituirajućoj sjednici.

 Predsjednika u slučaju odsutnosti mijenja drugi član Upravnog vijeća kojeg predsjednik pisanim putem ovlasti.

 Mandat članova Upravnog vijeće traje četiri godine, a nakon isteka mandata mogu biti ponovno imenovani.

 Ako se zbog bilo kojeg razloga smanji broj članova Upravnog vijeća, Upravno vijeće dužno je podnijeti zahtjev općinskoj načelnici za imenovanje novog člana Upravnog vijeća.

 Mandat člana Upravnog vijeća imenovanog prema stavku 6. ovog članka traje do isteka mandata na koji je bio izabran raniji član Upravnog vijeća.

**Članak 10.**

Članovi Upravnog vijeća o pitanjima iz svoje nadležnosti odlučuju na sjednicama.

Upravno vijeće odluke donosi većinom glasova.

Na sjednicama Upravnog vijeća vodi se zapisnik koji potpisuju predsjednik ili njegov zamjenik i zapisničar.

Na sjednicama Upravnog vijeća nazočan je ravnatelj, bez prava odlučivanja.

**Članak 11.**

 Upravno vijeće obavlja sljedeće poslove:

* Donosi Statut Agencije, uz prethodnu suglasnost općinske načelnice Općine Gračac;
* Donosi programe rada i razvoja Agencije po prijedlogu ravnatelja/ice;
* Nadzire izvršavanje programa;
* Odlučuje o financijskom planu i završnom financijskom izvješću;
* Predlaže Općinskom vijeću promjenu djelatnosti;
* Daje tijelima osnivača i ravnatelju Agencije prijedloge i mišljenja o pojedinim pitanjima,
* Imenuje i razrješava ravnatelja Agencije uz prethodnu suglasnost općinske načelnice,
* Brine o pravodobnom imenovanju članova Upravnog vijeća,
* Rješava o pojedinačnim pravima radnika u drugom stupnju,
* Donosi Pravilnik o unutarnjem ustrojstvu, sistematizaciji radnih mjesta i plaćama, Pravilnik o radu i Poslovnik o radu Upravnog vijeća po prijedlogu ravnatelja/ice
* Odlučuje o stjecanju, opterećivanju i otuđivanju nekretnina i druge imovine Agencije sukladno aktu o osnivanju,
* Odlučuje i o svim drugim pitanjima Agencije koja nisu u nadležnosti ravnatelja.

 **Članak 12.**

Upravno vijeće radi na sjednicama koje saziva predsjednik, a u slučaju njegove odsutnosti sjednicu saziva osoba koju je predsjednik ovlastio.

Druga važna pitanja za rad Upravnog vijeća koja nisu uređena osnivačkim aktom i ovim Statutom uređuju se Poslovnikom o radu Upravnog vijeća.

**RAVNATELJ**

 **Članak 13.**

Voditelj Agencije je ravnatelj.

Ravnatelja imenuje i razrješava Upravno vijeće uz prethodnu suglasnost općinske načelnice.

Mandat ravnatelja traje četiri godine i može biti ponovno imenovan.

 **Članak 14.**

Ravnatelj obavlja sljedeće poslove:

* Organizira i vodi rad i poslovanje Agencije;
* Vodi stručni rad i odgovoran je za stručni rad Agencije;
* Predstavlja i zastupa Agenciju;
* Poduzima sve pravne radnje u ime i za račun Agencije;
* Zastupa Agenciju u svim postupcima pred sudovima, upravnim i drugim državnim tijelima, te pravnim osobama s javnim ovlastima;
* Odgovoran je za zakonitost rada i poslovanja Agencije;
* Provodi odluke koje u okviru svojih ovlasti donese Upravno vijeće, općinska načelnica i Općinsko vijeće;
* Podnosi Upravnom vijeću, općinskoj načelnici i Općinskom vijeću izvješća o radu i poslovanju Agencije najmanje jednom godišnje;
* Predlaže Upravnom vijeću program rada i financijski plan Agencije;
* Odgovoran je za izradu financijskih planova i izvješća;
* Predlaže Upravnom vijeću unutarnju organizaciju i donošenje sistematizacije radnih mjesta, odluku o plaćama djelatnika kao i ostale zakonom propisane ili statutom određene opće akte;
* Odlučuje o zapošljavanju zaposlenika i njihovom rasporedu, u okviru usvojene sistematizacije radnih mjesta;
* Rješava o pojedinačnim pravima zaposlenika u prvom stupnju;
* Određuje osobe ovlaštene za potpisivanje financijske i druge dokumentacije;
* Koordinira na poslovima izrade godišnjih i višegodišnjih programa razvoja malog i srednjeg poduzetništva na području Općine Gračac te izvješćuje Osnivača o poduzetim i realiziranim mjerama iz Programa;
* Odlučuje o stjecanju, opterećenju ili otuđivanju imovine Agencije u skladu s Odlukom o osnivanju;
* Obavlja i ostale poslove sukladno Zakonu, Statutu i drugim općim aktima Agencije.

 **Članak 15.**

Agenciju predstavlja i zastupa ravnatelj, a u slučaju njegove odsutnosti djelatnik s posebnim ovlastima i odgovornostima kojeg ovlasti ravnatelj.

Ravnatelj je samostalan u svom radu, a za svoj rad odgovora Upravnom vijeću.

Odlukom Ravnatelja određuju se osobe ovlaštene za potpisivanje financijske i druge dokumentacije Agencije.

Ravnatelj može, u skladu sa svojim ovlastima i zakonskim propisima, dati drugoj osobi pismenu punomoć za sklapanje određenih ugovora i poduzimanje drugih pravnih radnji, kao i zastupanje pred sudovima i drugim tijelima.

Punomoćnik može zastupati Agenciju samo u granicama ovlasti iz punomoći.

**Članak 16.**

Ravnatelja Agencije imenuje Upravno vijeće uz prethodnu suglasnost općinske načelnice na temelju provedenog javnog natječaja, sukladno odredbama Zakona o ustanovama, osnivačkog akta i ovog Statuta.

Za ravnatelja Agencije može biti imenovana osoba koja:

- je najmanje sveučilišni ili stručni prvostupnik (odnosno koja je po ranijim

 propisima stekla najmanje višu stručnu spremu) iz područja društvenih,

 humanističkih, tehničkih ili biotehničkih znanosti,

- ima najmanje 1 godinu radnog iskustva u struci,

- poznaje engleski jezik u govoru i pismu,

- poznaje rad na računalu (MS Office),

- ima organizacijske sposobnosti,

- ispunjava opće uvjete utvrđene zakonom.

U postupku provedbe javnog natječaja Upravno vijeće može za kandidate prijavljene na javni natječaj, koji podnesu uredne i potpune prijave te ispunjavaju formalne uvjete natječaja, ovisno o broju takvih kandidata, provesti prethodnu provjeru znanja i sposobnosti putem pisanog testiranja i/ili intervjua.

Ako se na raspisani natječaj nitko ne prijavi ili nitko od prijavljenih kandidata ne bude izabran, natječaj će se ponoviti.

Do imenovanja ravnatelja na temelju ponovljenog natječaja imenovat će se vršitelj dužnosti ravnatelja Agencije, ali najduže do godinu dana.

Ugovor o radu s ravnateljem zaključuje Upravno vijeće.

**STRUČNI I DRUGI ZAPOSLENICI**

**Članak 17.**

Poslove u Agenciji obavljaju stručni i drugi zaposlenici.

Radna mjesta, uvjeti za zasnivanje radnog odnosa i broj izvršitelja utvrđuju se općim aktom Agencije kojim se utvrđuje unutarnja organizacija i sistematizacija radnih mjesta.

Na zasnivanje i prestanak radnog odnosa zaposlenika te njihov radno-pravni status primjenjuju se odredbe općih propisa o radu te općih akata donesenih na temelju zakona, osnivačkog akta i ovog Statuta.

**IMOVINA AGENCIJE I SREDSTVA ZA RAD**

 **Članak 18.**

Novčana i druga sredstva Osnivača te sredstva stečena pružanjem usluga ili sredstva prikupljena iz drugih izvora, potporama, sponzorstvom ili darovanjima, čine imovinu Agencije.

**Članak 19.**

Agencija će financirati obavljanje svoje djelatnosti na način propisan zakonom.

Iznos sredstava potrebnih za redovnu djelatnost Agencije određuje se Financijskim planom.

**Članak 20.**

Agencija je ustanova koja nema za cilj stjecanje dobiti.

Ako u obavljanju svoje djelatnosti Agencija ostvari dobit, ta se dobit upotrebljava za obavljanje i razvoj djelatnosti Agencije.

Ako u obavljanju svoje djelatnosti Agencija ostvari gubitak, isti će se pokriti iz imovine Agencije, odnosno iz drugih izvora koje odredi Osnivač.

**Članak 21.**

Ravnatelj Agencije ovlašten je donositi odluke o stjecanju, opterećivanju ili otuđenju nekretnina i druge imovine do iznosa od 50.000,00 kuna.

Za donošenje odluka o stjecanju, opterećivanju ili otuđenju nekretnina i druge imovine iznad iznosa od 50.000,00 kuna, a najviše do 100.000,00 kuna ravnatelj je dužan ishodovati prethodnu suglasnost Upravnog vijeća.

Za donošenje odluka o stjecanju, opterećivanju ili otuđenju nekretnina i druge imovine iznad iznosa od 100.000,00 kuna, ravnatelj je dužan ishodovati prethodnu suglasnost Osnivača.

**AKTI AGENCIJE**

**Članak 22.**

Agencija donosi opće i pojedinačne akte.

Opći akti Agencije su Statut, Pravilnik o unutarnjem ustrojstvu, sistematizaciji radnih mjesta i plaćama, Pravilnik o radu i Poslovnik o radu Upravnog vijeća te ostali opći akti koje je Agencija u obvezi donositi sukladno zakonskim i podzakonskim aktima te aktima Osnivača.

Statut Agencije donosi, mijenja i dopunjava Upravno vijeće većinom glasova svih članova, uz prethodnu suglasnost općinske načelnice.

Druge opće akte Agencije donosi Upravno vijeće većinom glasova svih članova.

 Pojedinačni akti su oni akti kojima se odlučuje o pravima i obvezama pojedinca, izražava mišljenje, zauzima stav, utvrđuje prijedlog i dr.

 Statut Agencije objavljuje se u „Službenom glasniku Općine Gračac“.

 Drugi opći akti Agencije objavljuju se na oglasnoj ploči Agencije.

 Akt o osnivanju, Statut te drugi opći akti objavit će se i na mrežnim stranicama Agencije, po uspostavljanju mrežnih stranica Agencije.

Do uspostavljanja mrežnih stranica Agencije, objavljivanje je iznimno moguće putem mrežnih stranica osnivača.

**Članak 23.**

Ovaj Statut donosi se uz prethodnu suglasnost općinske načelnice, a stupa na snagu osmog dana od dana objave u „Službenom glasniku Općine Gračac“.

**PREDSJEDNICA:**

**Bojana Fumić, mag. iur.**

|  |
| --- |
| "Službeni glasnik Općine Gračac» - Službeno glasilo Općine GračacIzdavač: Općina Gračac Uredništvo: Nataša Turbić, Bojana Fumić, Sandra Kukić Gračac, Park sv. Jurja 1, 23440 Gračac, telefon 023/773-007Službeni glasnik objavljuje se i na: [**www.gracac.hr**](http://www.gracac.hr)Broj tiskanih primjeraka: 30 |